
10.06.2009

Татарстан Премьер-министры Рөстәм Миңнеханов социаль әһәмиятле проектларны гамәлгә ашыра торган иҗтимагый оешмалар өчен республика Министрлар Кабинетының ел саен бирелә торган грантларын билгеләү турында Татарстан Республикасы Хөкүмәте карарына кул куйды.

09.06.2009

27 нче майдан Татарстанда һәм Россия Федерациясенең башка төбәкләрендә бензин һәм дизель ягулыгының ваклап сату бәяләре арта башлаган. Бәяләрнең үсүе дөньяда, шулай ук Россиядә нефтькә бәя күтәрелә башлауга бәйле.

Бүген Татарстан Республикасы Министрлар Кабинетында узган брифингта бу турыда Татарстан Республикасында ягулык-энергетика ресурсларының сыйфатлылыгын һәм алардан рациональ файдалануны тәэмин итү идарәсе башлыгы Роберт Гыйлаҗиев хәбәр итте. Брифинг Татарстан Республикасының күпләп һәм ваклап сату базарларындагы нефть продуктларының сыйфатына һәм аларга агымдагы бәяләр белән бәйле хәлгә багышланган иде.

05.06.2009

Бүген Казанда Татарстан Республикасы Федераль казначылык идарәсенең яңа бинасы ачылды (Вишневский ур., 31).

Бинаны ачу тантанасында Россия Исәп-хисап палатасы рәисе Сергей Степашин, Россия Федерациясе финанслар министрының беренче урынбасары Татьяна Нестеренко, федераль казначылык башлыгы Роман Артюхин, Татарстан Премьер-министры Рөстәм Миңнеханов һәм башкалар катнашты.

05.06.2009

Бүген Татарстан Республикасы Министрлар Кабинетында Татарстанның хөкүмәт башлыгы Рөстәм Миңнеханов һәм “ИБМ Восточная Европа/Азия” ҖЧҖ генераль директоры Кирилл Корнильев Татарстан Республикасында IBM ның программалы карарлар чыгару үзәген төзүгә бәйле ниятләр турындагы Беркетмәгә кул куйдылар.

Документка кул куяр алдыннан булган очрашу барышында Татарстан Республикасы Премьер-министры Рөстәм Миңнеханов республика Хөкүмәтенең ИТ-юнәлешне үстерүне өстенлекле эшләрнең берсе дип табуын билгеләп үтте.

04.06.2009

Татарстан Республикасында күпфатирлы торак йортларга капиталь ремонт ясау эшләре 2255 йортта башланып киткән, бу 2009 ел программасының 96 процентын тәшкил итә. 3 июньгә алынган мәгълүматларга караганда, 89 йортта әлегә капремонт эшләренә тотынмаганнар.

Бүген “Торак-коммуналь хуҗалыкны төзекләндерүгә ярдәм итү Фонды турында” дигән федераль законны гамәлгә ашыру мәсьәләләре буенча үткәрелгән чираттагы киңәшмәдә бу турыда Татарстан Республикасының төзелеш, архитектура һәм торак-коммуналь хуҗалык министры Марат Хөснуллин әйтте.

Киңәшмәне Татарстан Премьер-министры Рөстәм Миңнеханов үткәрде.

03.06.2009

“Нижнекамскнефтехим” акционерлык җәмгыяте бүген тотрыклы эшли, һәм без дөньякүләм икътисади кризис тәмамланганнан соң да аңа акча салачакбыз” – бүген Түбән Камада “Нижнекамскнефтехим” ААҖ акционерларының еллык гомуми җыелышында чыгыш ясаганда, бу сүзләрне Татарстан Республикасы Премьер-министры Рөстәм Миңнеханов әйтте.

Акционерларның еллык гомуми җыелышы еллык хисапны, еллык бухгалтерлык хисабын, шул исәптән 2008 финанс елы нәтиҗәләре буенча керем һәм чыгымнар турындагы хисапны раслады.

02.06.2009

Бүген Татарстан Республикасы Хөкүмәт йортында Татарстан Республикасы Премьер-министры Рөстәм Миңнеханов Люксембург Бөек Герцоглыгының Россия Федерациясендәге Гадәттән тыш һәм Вәкаләтле вәкиле Гастон Стронкны кабул итте.

Гастон Стронк Казанга танышу характерындагы бер көнлек эш визиты белән килгән.

01.06.2009

“С.П.Горбунов исемендәге Казан авиация җитештерү берләшмәсе” ААҖ нең Берләшкән авиатөзелеш корпорациясенә керү процедурасын 2009 елның җәендә тәмамлау күздә тотыла. Бүген Россия Президенты эшләре идарәсенә ике Ту-214 СР самолет-ретрансляторын тапшыру тантанасыннан соң, журналистларга бу турыда Берләшкән авиатөзелеш корпорациясе президенты Алексей Федоров хәбәр итте. Әлеге тантанада Татарстан Премьер-министры Рөстәм Миңнеханов катнашты.

Массакүләм мәгълүмат чаралары вәкилләренең сорауларына җавап биреп, Алексей Федоров бүген Берләшкән авиатөзелеш корпорациясенең эмиссия процедурасы тәмамлануын һәм җәй дәвамында Горбунов исемендәге Казан авиация җитештерү берләшмәсен Берләшкән авиатөзелеш корпорациясенең тулы хокуклы әгъзасы итү планлаштырылуын әйтте.

31.05.2009

Җомга, 29 нчы майда, Түбән Камада Татарстан Республикасы Премьер-министры Рөстәм Миңнеханов катнашында “ТАНЕКО” ААҖ акционерларының еллык гомуми җыелышы булды. Көн тәртибендәге төп мәсьәлә - җәмгыятьнең 2008 елга еллык хисабын һәм еллык бухгалтерлык хисабын раслау. Бу мәсьәләгә багышланган доклад белән “ТАНЕКО” ААҖ нең генераль директоры Хәмзә Баһманов чыгыш ясады.

28.05.2009

Бүген “PvT Capital GmbH” компаниясе (Германия) җитәкчелеге Татарстан Премьер-министры Рөстәм Миңнехановка Казанда газ турбинасы станциясен төзү проектын тәкъдир итте.

Проект Республика клиник хастаханәсе, “Кояшлы шәһәр” торак кварталы янындагы мәйданчыкта (шулай ук булачак Универсиада 2013 авылына якын гына торган җирдә) шәһәр ихтыяҗлары өчен тагын бер җылылык чыганагын яңабаштан төзүне күздә тота.

Бүгенге очрашу барышында энергия һәм җылылык чыганагын төзүнең техник аспектлары турында фикер алыштылар.
Рәсми Татарстан